CELEX: 62021TN0148
Language: fi
Date: 2021-03-11 00:00:00
Title: Asia T-148/21: Kanne 11.3.2021 – Paccor Packaging ym. v. komissio

31.5.2021   
            
            
               FI
            
            
               Euroopan unionin virallinen lehti
            
            
               C 206/30
            
         
      Kanne 11.3.2021 – Paccor Packaging ym. v. komissio
      (Asia T-148/21)
      (2021/C 206/38)
      Oikeudenkäyntikieli: englanti
      
         Asianosaiset
      
      
         Kantajat: Paccor Packaging GmbH (Düsseldorf, Saksa) ja kuusi muuta kantajaa (edustajat: asianajajat P. Kugel ja G. Dávid)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 17.12.2020 annetun täytäntöönpanoasetuksen (EU) 2020/2151 (1) kokonaisuudessaan tai toissijaisesti kumoamaan asetuksen 2020/2151 2 artiklan 4 kohtaa ja liitettä IV koskevilta osin tai toissijaisesti kumoamaan asetuksen 2020/2151 niiltä osin kuin se koskee kokonaan muovista tehtyjä juomamukeja
               
            
                  —
               
               
                  kumoamaan asetuksen 2020/2151 3 artiklaa koskevilta osin
               
            
                  —
               
               
                  kumoamaan 5.6.2019 annetun direktiivin (EU) 2019/904 (2) 7 artiklaa koskevilta osin siltä osin kuin kyseistä säännöstä sovelletaan juomamukeihin, ja direktiivin liitteessä olevaa D osan 4 kohtaa koskevilta osin
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on antaessaan asetuksen 2020/2151 rikkonut tiettyjen muovituotteiden ympäristövaikutuksen vähentämisestä annetun direktiivin 2019/904 7 artiklaa ja ylittänyt sen toimivallan, jonka Euroopan unionin neuvosto ja Euroopan parlamentti ovat sille antaneet.
               
            
                  2)
               
               
                  Toinen kanneperuste, joka perustuu siihen, että antaessaan asetuksen 2020/2151 vastaaja rikkoi olennaista menettelymääräystä, koska se antoi kyseisen asetuksen 3.7.2020 jälkeen ja siihen liittyvät korjatut kieliversiot yli kuusi kuukautta sen määräajan jälkeen, jonka Euroopan unionin neuvosto ja Euroopan parlamentti olivat asettaneet direktiivissä 2019/904.
               
            
                  3)
               
               
                  Kolmas kanneperuste, joka perustuu siihen, että vastaaja on antamalla asetuksen 2020/251 rikkonut direktiivin 2019/904 7 artiklaa ja loukannut oikeusvarmuuden periaatetta ja luottamuksensuojan periaatetta.
               
            
                  4)
               
               
                  Neljäs kanneperuste, joka perustuu siihen, että vastaaja on antaessaan asetuksen 2020/2151 laiminlyönyt perusteluvelvollisuutensa.
               
            
                  5)
               
               
                  Viides kanneperuste, joka perustuu siihen, että vastaaja on rikkonut direktiivin 2019/904 7 artiklan 1 kohtaa, tehnyt ilmeisen arviointivirheen ja ylittänyt toimivaltansa.
               
            
                  6)
               
               
                  Kuudes kanneperuste, joka perustuu siihen, että vastaaja on rikkonut direktiivin 2019/904 7 artiklan 2 kohdan c alakohtaa ja tehnyt ilmeisen arviointivirheen.
               
            
                  7)
               
               
                  Seitsemäs kanneperuste, joka perustuu siihen, että vastaaja on loukannut suhteellisuusperiaatetta.
                  Kantajat vetoavat myös SEUT 277 artiklaan perustuvaan väitteeseen siitä, että direktiivin 2019/904 7 artikla ja D osan 4 kohta ovat lainvastaisia.
               
            
         (1)  Tiettyjen muovituotteiden ympäristövaikutuksen vähentämisestä annetun Euroopan parlamentin ja neuvoston direktiivin (EU) 2019/904 liitteessä olevassa D osassa lueteltujen kertakäyttöisten muovituotteiden yhdenmukaistettuja merkintäeritelmiä koskevista säännöistä 17.12.2020 annettu komission täytäntöönpanoasetus (EU) 2020/2151 (ETA:n kannalta merkityksellinen teksti) (EUVL 2020, L 428, s. 57).
      
         (2)  Tiettyjen muovituotteiden ympäristövaikutuksen vähentämisestä 5.6.2019 annettu Euroopan parlamentin ja neuvoston direktiivi (EU) 2019/904 (ETA:n kannalta merkityksellinen teksti) (EUVL 2019, L 155, s. 1).